Ipocrates

thumb|bust de Peter Paul Rubens, 1638
**Ipocrates de Kos** o **Ipocrates de Còs** (en grèc : Ἱπποκράτης) èra un mètge de la Grècia antica del sègle de Pericles. Es considerat coma una personatge del mai important de l'istòria de la medecina, se dich d'aquel qu'es lo *paire de la medecina* a causa de lors contribucions durablas a aquel art e coma fundadors de l'escòla que pòrta son nom. Aquela escòla intellectuala revolucionèt la medecina de la Grècia antica, l'establissent coma una disciplina separada dels autres camps amb que èra associada tradicionalament (subretot amb la teürgia e la filosofia), per que venga una vertadièra profession.

Malgrat lo succès dels autors del corpus ipocratic, es dificil de destriar çò dels practicants de la medecina ipocratica e de las accions d'Ipòcrates el meteis; de fach, se sap fòrça pauc sus la pensada d'Ipocrates, sus çò qu'escriguèt o faguèt vertadierament. Pasmens Ipòcrates es representat sovent coma l'epitòm del mètge antic. Concretament, se li atribuís un gran progrès dins l'estudi sistematic de la medicina clinica, reüinssent las coneissenças medicalas d'escòlas precedentas, e sometent la practica dels mètges al jurament d'Ipocrates e d'autres òbras.

## Biografia
[300px|thumb|''[Asclepieion* a [[Kos]]]]
Los istorians son d'acòrdi per dire qu'Ipocrates nasquèt a l'entorn de l'an 460 AbC dins l'illa [[Grècia|grèga]] de [[Kos]] (Còs), e que venguèt un celèbre mètge e professor de medecina. Las autras donadas biograficas sus el son plan segur incorrèctas. [[Soran d'Efès lo Jove|Soran d'Efès]], un [[ginecologia|ginecològ]] grèc del sègle II, mai de cinc sègles aprép sa mòrt, foguèt lo primièr biograf d'Ipocrates e es la font d'una granda partida de las donadas sus el, coma per exemple la data de sa naissença. Tamben se pòt trobar d'informacion sus el dins los escriches d'[[Aristòtel]], (s. IV AbC), de [[Suidas]] (~s. X) e a les obres de [[Joan Tzetzès]] (s. XII).

Soran escriguèt que lo paire d'Ipocrates èra [[Eraclides Escolapi]], tanben mètge; la maire èra Praxitela, filha de Tizane. Los dos filhs d'Ipocrates, [[Tessal de Tralles|Tessal]] e [[Dracon (mètge)|Dracon]], e son gendre, [[Polibi de Còs|Polibi]], èran sos disciples. Segons [[Galen]], un mètge posterior, Polibi èra l'autentic successor d'Ipocrates, pasmens que Tessal e Dracon aguèron cadun un filh nomenat Ipocrates.

Segon Soran, Ipocrates aprenguèt la medicina del paire e del grand, e estudièt d'autres matèrias amb [[Democrit]] e [[Gorgias]]. Ipocrates estudièt plan segur a l*'asclepieion* de [[Kos]], e rebèt de leçons del mètge [[Tràcia|tracian]] [[Erodic de Selimbria]]. La sola mencion contemporanèa d'Ipocrates es lo dialòg de [[Platon]] *Protagoras*, que lo filosòf descriu coma "Ipocrates de Còs, l'Asclepiada". Ipocrates ensenhèt e practiquèt la medecina pendent tota sa vida, viatjant pel mens fins a [[Tessàlia]], [[Tràcia]] e per la [[mar de Marmara]]. Benlèu moriguèt a Larissa a 83 o 90 ans, encara que segon qualques autres fonts atenguèt mai de 100 ans; i a diferents recits sus sa mòrt.

== Teoria hipocràtica ==
::*Sus la malautiá sagrada*

Ipocrates es considerat lo primièr mètge que rebutèt las supersticions, legendas e cresenças, manifestacions de las fòrças subrenaturals o divinas coma causa de las malautiás. Los disciples de [[Pitagores]] lo consideravan coma l'òme qu'unís la filosofia e la medecina. Destria la disciplina de la medecina de la religion, cresent e argumentant que la malautiá èra pas un castig infligit pels [[mitologia grèga|dieus]], mas la consequéncia de factors ambientals, la dièta e els abituds de vida. De fach, i a pas de mencion a cap de malautiá mistica dins tot lo Corpus ipocratic. Encara que, Ipocrates trebalhava amb fòrça conviccions basadas sus çò que uèi se sap èsser una [[anatomia]] e una [[fisiologia]] incorrèctas, coma per exemple la [[teoria dels quatre umors]].

Las escòlas de medecina de la Grècia antica èran divididas sus cossí tractar las malautiás. D'una costat, l'escòla [[Cnidos|cnidiana]] se concentrava sul diagnostic. La medecina de l'epoca d'Ipocrates sabiá gaireben res de l'anatomia e la fisiologia umanas, a causa del [[tabó]] grèc qu'enebissiá la disseccion d'umans. Alara, l'escòla cnidiana capitava pas a se determinar quand una malautiá provocava fòrça ensems de símptòmas diferents. D'un autre costat, l'escòla ipocratica aguèt mai de succés en aplicant de [[diagnostic]]s generals e de tractaments passius. Se concentrava dins la cura del pacient e lo [[prognosi|pronostic]], pas sul diagnostic. Èra capable de tractar de malautiás de biais eficaç e permetèt un grans desvolopament de la practica clinica.

La medecina ipocratica e sa filosofia s'alunhan pro de la medecina actuala, perque lo mètge cèrca un diagnostic especific e un tractament especialitzat, coma lo promoviá l'escòla cnidiana. Aquel cambi dins la pensada medicala dempuèi lo temps d'ipocrates provoquèt de criticas vivas tot lo long dels darrièrs dos millennis, es la passivitat del tractament ipocratic qu'es subretot l'objècte de las criticas; per exemple, lo mètge [[França|francés]] M. S. Houdart se referís al tractament ipocratic coma "una meditacion sus la mòrt".

=== Teoria dels quatre umors e Crisi ===

L'escòla ipocratica sostengava que la malautiá èra lo resultat d'un desequilibri dins lo còs de las [[quatre umors]], de fluids que en bona santat se trobavan naturalament en proporcion eguala. Quand las quatre umors (la [[sang]], la [[bila negra]], la [[bila jauna]] e la [[flèuma]]) son desequilibradas ("discrasia", o mala mescla), l'individá ven malaut e lo demorava fins a que se recuperava l'equilibri. La terapia ipocratica se concentrava a restaurar aquel equilibri: per exemple, es creia que prene [[citron]]s èra benefic quand aviá un excès de flèuma.

Un autre concèpte important de la medecina ipocratica es aquel de crisi, un moment pendent la malautiá que o ben la malautiá començava a triomfar e lo pacient sucombava a la mòrt, o ben passava tot lo contrari, e los processes naturals permetavan la garison del pacient. Després d'una crisi es podia produir una recaiguda, e aprèp una nòva crisi decisiva. Segon aquela doctrina, las crisis avián tendencia a se produire en jorns critics, que se pensava èsser un temps fixe aprèp aver de contractat la malautiá. Se la crisi se produsiá alunhat d'un jorn critic, se podava esperar un recabús. Galen pensava qu'aquela idèa comencèt amb Ipòcrates, alara qu'es possible qu'èra davancièra.

[[Fichièr:HippocraticBench.png|thumb|300px|Dessenh d'un [[banc d'Ipocrates]], d'una edicion [[Empèri Bizantin|bizantina]] del sègle II ApC de l'òbra de [[Galen]].]]
La medecina ipocratica èra umil e passiva. L'apròcha terapeutica se basava sul poder curatiu de la natura (*vis medicatrix naturae* en [[latin]]). Segon aquela doctrina, lo còs conten en se lo poder de tornar a equilibrar las quatre umors e se guerir a d'esperel. La terapia ipocratica se concentrava simplament a facilitar aquel processús natural. Per çò far, Ipocrates pensava que lo repaus e l'immobilizacion èran d'una granda importància. En general, la medecina ipocratica era fòrça doça amb lo pacient; lo tractament èra suau e soslinhava l'importància de mantenir lo client pròre e esteril. Per exemple, alara que s'utilizava d'aiga pura o vin per les ferides, un tractament sec seriá estat preferible. De còps qu'i a utilizava de [[liniment]]s balsamics.

Ipocrates èra contra administrar de drògas e prene un tractament especializat que se poiriá revelar marrit; alara, un diagnostic generalizat èra seguit per una terapia generalizada. Pasmens, dins ocasions precisas utilizava de drògas poderosas. Aquel apròcha passiva aviá fòrça succés a l'ora de tractar de malautiás simplas, coma los òsses trencats, que demanda una traccion per estirar lo sistema esqueletic e aleugir la pression de la zona damatjada. S'utilizava lo [[banc d'Ipocrates]] e d'autres maquinas amb aquelas fins.

Un dels punts fòrts de la medecina ipocratica es l'importància que se donava al [[pronostic]]. Als temps d'
Ipocrates, la terapia medecinala èra pro imatura, e sovent lo melhor que podava far lo mètges èra d'evaluar una malautiá e de'n deduire lo cors mai probable, se basant sus las informacions reculhidas dins l'anamnèsi.Garrison 1966p=97</ref>

=== Professionalisme ===
[[Fichièr:Ancientgreek surgical.jpg|thumb|Una seria d'aisinas cirurgicalas de la Grècia antica. A l'esquèrra i a un [[trepan]] e a la drecha un ensems d'[[escalpèl]]s. La medecina ipocratica fasiá un bon usatge d'aquelas aisinas.]]
La medecina ipocratica se carcteriza per son estricte professionalisme, la disciplina e la practica rigorosa. L'òbra ipocratica *Sul mètge* recomanda que los mètges totjorn sián plan polits, onestes, suaus, comprensius e serioses. Lo mètge ipocratic donava una atencion especiala totes los aspèctes de sa practica: seguissiá de precèptes detalhats per  dins l'antiga [[sala d'operacions]]. Encara, se copava las [[ongla]]s a una longor precisa.

L'escòla ipocratica donava importància a las doctrinas clinicas de l'observacion e documentacion. Aquelas doctrinas indictan que los mètges an de registrar sas descobèrtas e metòdes medicinals de biais fòrça clar e objectiu, de mena qu'aqueles registres pòscan èsser transmeses e èsser utilizats per d'autres mètges. Ipocrates notava regularament e precisamant fòrça simptòmas, i encluissent la complexion, lo pols, la fèbre, la dolor, los movements e l'excrecion. Se ditz que la presa del pols dels pacients pendent que s'escotava l'istòria del cas servissiá a saber se lo pacient mentissiá. Ipocrates espandissiá las observacions clinicas a l'istòria familhara e l'ambient. Garrison fa remarcar que la medecina deu a Ipocrates l'art de l'inspeccion e l'observacion clinicas. Per aquò, seriá mai corrècte de lo nomenar "Paire de la Medecina *Clinica*".



=== Dietetica ===

Ipocrates dubriguèt lo camin de la [[dietetica]], promòuent la consumacion de [[legum]]s e [[fruch]]es.

A l'epòca, la dietetica se basava en quatre idèas simples:
* la digestion es una coseson dels [[aliments]]
* es preferible de menjar d'aliments cuèches per facilitat la [[digestion]]
* lo còs es compausat d'elements, umors que determinan lo [[temperament]]
* es recomanable de menjar d'aliments equilibrats, es a dire, aliments que correspondon al temperament de l'individú

Dins la dietètica ipocratica, los aliments se classificavan en funcion de sa correspondéncia amb un o l'autre dels [[quatre elements]]: l'aiga, la tèrra, l'aire e lo fuòc, que correspondon a quatre temperaments definits per la teoria de la umors: limfatic, melancolic, sanguin e coleric. Cada aliment èra classificat segon sas qualitats, que s'esclonan en quatre gras entre dos axes principals caud-freg e sec-humid (o, segondariament, en axes dolç-amar e cru-cuèch). Aquelas qualitats influisson de mena que l'aliment se transfòrma dins lo còs e la qualitat e la consisténcia de las humors produchas per l'[[organisme]]. La calor de la [[digestion]] transfòrma los aliments en [[linfa]], que, a son torn, se transfòrma en umors o agís sus la qualitat e l'equilibri de las umors presentas. Per conservar la bona santat dins lo temps, cal tenir una dièta equilibrada. Atal, los mètges que se basavan sus la tradicion ipocratica recomanadavan a sos pacients de consumir d'aliments que correspondon amb son [[temperament]], per corregir l'desequilibri de las umors predominantas a cada temperament. Atal doncas, lo [[vin roge]] (caud e sec) e la [[carn]] (cauda e seca) son recomanadas a las gents grandas, los flematics e los melancolics, de natura freja. En cambi, lo [[peis]] fresc (freg e umid) e los fruches o legums (freges e umids) convenon mai als colerics e optimistas, e tanben als joves, de temperament caud.

L'alimentacion tanben a de variar segon lo clima e las sasons, qu'influisson las umors. L'ivern, un periòde que domina lo flematic freg e umid, es preferible de consumir carns amb salsa, cosinejats amb [[Espècia (cosina)|espècia]] caudas; a la prima, quand domina lo sanguin caud e umid, se conselha passar a pauc a pauc dels bolhits als rostits e començar a menjar mai de [[legum]]s verds; l'estiu, quand domina lo colèric caud e sec, es lo moment de menjar carns e peixos grsilhats, mai leugièrs, e de preferir d'aliments freds e umids coma lo [[melon]], la [[pruna]] o lo [[amarovièr|cereison]]; a la tardor, un periòde que domina lo melancolic sec e freg, cal menjar aliments apetissents e leugièrament acids per avalir la malenconia, e reduire la consumacion de [[vin]] e fruches.

Paln segur actualament aqueles principis son obsolèts, aqueles concèptes que dominavan la medecina d'Occident pendent mai de mil ans daissèron de traças dins la cultura populara. Los tèrmes "linfatic", "fleumatic", "melancolic" o "coleric" sevisson encara per se referir a de caractèrs, alara que lor sens precís sovent s'oblièron.

== Contribucions dirèctas a la medecina ==
[[Fichièr:ClubbingFingers1.jpg|thumb|Dets amb acropatia d'un pacient amb [[sindròma d'Eisenmenger]]; descrit pel primèr còp per Ipocrates, l'acropatia tanben es coneguda jol nom de "dets ipocratics".]]
Ipocrates e els seus seguidors foguèron los primièrs a descriure fòrça malautias e trebolum medicals. Se li atribuís la primièra descripcion de l'[[acropatia]], un signe diagnostic important de la malautiá palmonara supurativa cronica, lo [[càncer de palmon]] e la [[cardiopatia cianotica]]. Ipocrates tanben foguèt lo primièr mètge a descriure la [[cara ipocratica]] dins *Pronostic*: lo cambi que se fa dins la car al moment de la mòrt, o pendent una longa malautiá. L'allusion de [[Shakespeare]] a aquela descripció es celèbre quan escriu sus la mòrt de [[Falstaff]] a l'Acte II, Scèna iii de l'òbra *Enric V*.

Ipocrates comencèt a classificar las malautias en [[malautiá aguda|agudas]], [[malautiá cronica|cronicas]], [[endèmia|endemicas]] e [[epidèmia|epidemicas]], e a utilizar de termes coma "exacerbacion", "[[recabús]]", "resolucion", "crisi", "[[paroxisme]]", "pic" e "[[convalescéncia]]", tèrmes qu'encara son d'usatge comuns.. Una autra granda contribucions d'Ipocrates son sa descripcions de la simptomatologia, las descobèrtas fisicas, lo tractament cirurgical e lo pronostic de l'[[empiema|empiema toracica]] (una [[supuracion]] del revestiment de la cavitat toracica). Sos ensenhaments encara son pertinets pels estudiants de [[pulmonologia]] e cirurgia d'uèi.. Ipocrates foguèt lo primièr cirurgian cardiotoracic conegut, e sas descobèrtas encara son validas.

L'escòla ipocratica de medecina descriviá plan las malautiás del cular uman e son tractament. Per exemple, les [[emorroïdas]], pasmens que se cresiá qu'èran provocadas per un excès de bilas e flèuma, èran tractadas pels mètges ipocratics de biais pro avançat. La [[cauterizacion]] e l'[[excision]] son descrichas dins lo corpus ipocratic, amb los metodes preferits: [[ligadura (medicina)|ligar]] las emorroïdas e las secar  amb una placa cauda. Tanben se suggerís d'autres tractaments, coma l'aplicacion de diverses enguents. Ara, lo tractament encara inclusís crèmas, estrangulacion e excision.. Qualques concèptes fonamentals de la [[proctoscopia]] descriches dins lo corpus encara podon servir; per exemple, l'usatge de l'[[especulum]] rectal son explicats dins lo corpus ipocratic.. Es la referéncia mai vièlha coneguda a l'[[endoscopia]].

== Corpus ipocratic ==

[[Fichièr:HippocraticOath.jpg|thumb|left|Manuscrit [[Empèri Bizantin|bizantin]] del Jurament en forma de [[crotz]] (s. XII).]]
Lo corpus ipocratic (en latin, *Corpus Hippocraticum*) es una recuelh de qualques setanta òbras medicalas primitivas de la Grècia antica escrichas en [[grèc]] ionian. Es pas definitivament establit que l'autor del corpus es vertadièrament Ipocrates, mas es probable que los volums sián estats creats pels seus estudiants e disciples. A causa de la varietat del tèmas, d'estils d'escritura e data aparenta de creacion, los savents pensan que lo corpus ipocratic poiriá pas aver èsser escrich per una sola persona. Dinsz l'antiquitat, lo Corpus èra atribuït a Ipocrates, e los ensenhaments seguissián generalament los principis del mètge grèc, de biais que lo Corpus fin finala portèt son nom. En realitat, poirián èsser las rèstas d'una biblioteca de Kos o una colleccion compilada del sègle III AbC a [[Alexàndria]]. 

Lo corpus ipocratic conten de libres de textes, leiçons, recercas, notas e ensags filosofics sus divèrses temas medicals, en cap d'ordre concrèt. Aquelas òbras foguèron escrichas per de publics diferents, especialistas o non, e de còps qu'i a èran redactats amb de punts de vista oposats. Dins los tractats del corpus se trapa lo *Lo jurament d'Ipocrates*, *Lo libre dels pronostics*, *Sul regim dins las malautiás agudas*, *Aforismas*, *Suls aires, las aigas e los luòcs*, *Instruments de reduccion*, *Sus la malautiá sagrada*, etc.

== Jurament d'Ipocrat ==

Lo [[jurament d'Ipocrat]], un document fondator de l'[[etica]] de la prectica medicala, foguèt atribuït a Ipocrates a l'antiquitat, alara que de nòvas informacions indican que poiriá aver èsser escrich aprèp sa mòrt. Es probablament lo document mai celèbre del corpus ipocratic. Ara lo jurament s'utiliza rarament dins sa version original, servís de basa a d'autres [[jurament]]s e leis similars que definisson las bonas practicas e moralas medicalas. Los doctorants en medecina abans de començar lor practica medicala fan aquel jurament.

== Eretatge ==
[[Fichièr:Galenoghippokrates.jpg|left|thumb|Pintura murala representant [[Galen]] e Ipocrates. Sègle XII, [[Anagni]] (Itàlia).]]
La vision d'Ipocrates coma "Paire de la Medecina" es fòrça comuna. Sas contribucions revolucionèron la practica de la medecina. Mas, aprèp de sa mòrt lo progrès s'arrestèt. Ipocrates èra tan venerat que sos ensenhaments fogueron considerats tròp grandioses per èsser melhorats e pendent longtemps se faguèt cap d'avançada significativa de sos metòdes. Los sègles aprèp la mòrt d'Ipocrates èran marcats tan per de progresses que de reculada. Per exemple, aprép el periòde d'Ipocrates, la practica de far l'istòria clinica de cases desapareguèt, segon [[Fielding Hudson Garrison|Fielding Garrison]].

Aprèp Ipocrates, lo seguent mètge d'imprtància foguèt [[Galen]], un [[Grècia Antica|grèc]] que visquèt entre 129 e 200. Galen perpetuiguèt la medicina ipocratica, en i donant importància. A l'[[Edat Mejana]], los arabis adoptèron los metòdes ipocratics. Aprèp la [[Renaissença]], los metòdes ipocratics foguèron reviudats en Euròpa e tot lo long del sègle XIX. Dentre los mètges utilizant las tecnicas clinicas rigorosas d'Ipocrates marcants son [[Thomas Sydenham|Sydenham]], [[William Heberden|Heberden]], [[Jean-Martin Charcot|Charcot]] e [[William Osler|Osler]].

=== Noms ===
Qualques simptòmas e signes clinics foguèron nomenats en onor a Ipocrates, perque se crei qu'èra lo primièr a los desciure. La [[cara ipocratica]] es lo cambi que es produís al visatge, causat per la mòrt, las malautiás longas. L'[[acropatia]], una diformitat dels dets e las ongles, tanben es coneguda coma l'ipocratisme digital. La [[sucussion ipocratica]] es lo son de las projeccions intèrnas de l'[[idropneumotorax]] o [[piopneumotorax]]. Lo [[banc d'Ipocrates]] (un aparelh que utiliza la tension per ajudar a corregir la posicion dels òssos) e lo bendatge ipocratic son dos dessenhs nomenats en onor a Ipocrates. Lo [[corpus ipocratic]] e lo [[Jurament d'Ipocrates]] tanben pòrtan son nom. Se pensa qu'Ipocrates tanben inventèt la bevenda [[ipocràs]]. Lo *risus sardonicus*, un espasme prolongat dels muscles facials, tanben se nomena "sorire ipocratic".

Un cratèri lunar foguèt nomenat [[Ipocrates (cratèri)|Ipocrates]]. [[The Hippocrates Project|Hippocrates Project]] es un programa del [[New York University]] Medical Center per melhorar l'educacion mejans l'usatge de la tecnologia. Lo [[Project Hippocrates]] (acrònim de *'HI**gh **P**erf**O**rmance **C**omputing for **R**obot-**A**ssis**TE**d **S**urgery) s una tentativa del [[Carnegie Mellon School of Computer Science]] e [[Shadyside Medical Center]], per desvolopar las tecnologias avançadas de planificacion, simulacion e execucion per la generacion seguenta de robòts cirurgicals assistits per ordinador. Coma lo [https://web.archive.org/web/20090531114406/http://www.hippocraticregistry.com/ Canadian Hippocratic Registry]; l'[[American Hippocratic Registry]] son d'organizacions de mètges que defendon los principis del Jurament d'Ipocrates original coma inviolables dins lo temps.

=== Imatge ===
Segons lo testimòni d'[[Aristòtel]], Ipocrates èra conegut coma "lo grand Ipocrates". Ipocrates foguèt representat d'enprimièr coma un mètge rural vièlh amable e digne, e mai tard coma sevèr e escur. Sens dobte èra considerat savi, amb un grand intellècte, e subretot com una persona fòrça pragmatica. [[Francis Adams (traductor)|Francis Adams]] lo descriu coma </ref> Ipocrates e las cresenças que simbolizava son considerats coma ideals medicals. [[Fielding Garrison]], una autoritat de l'istòria de la medecina, afirma: . , segon ''A Short History of Medicine'', inspirant la profession medicala dempuèi sa mòrt.

=== Legendas ===
La majoria dels recits de la vida d'Ipocrates son plan segur erronèas per manca de pròvas istoricas, o perque existisson de recits similars sus [[Avicena]] e [[Socrates]] (çò que suggerís una origina legendària). Fin finala pendent sa vida, Ipocrates èra fòrça celèbre, e venon de recits de garisons miraculosas. Per exemple, se ditz qu'Ipocrates ajudèt a garir los atenencs penda la [[plaga d'Atenas]], faguent de grands fuòcs per desinfectar e aplicant d'autres tractaments. Una istòria ditz qu'Ipocrates sonhèt lo rei [[Perdicas II de Macedònia|Perdicas]] de [[Macedònia (territòri istòric)|Macedònia]] del "[[mal d'amor]]". Cap d'aqueles recits son atetats istoriacament.

[[Fichièr:Plane tree of Hippocrates.jpg|thumb|[[Kos]]: Lo [[arbre d'Ipocrates|platana d'Ipocrates]], jol que se ditz que trebalhava lo mètge.]]
Una autra legenda explica cossí Ipocrates refusèt una demanda formala de visitar la cort d'[[Artaxerxès]], [[Rei de Pèrsia]]. Aquel recit es validat per de fonts anticas mas refutada per qualques fonts modèrnas, alara es objècte de controvèrsia. Una autra istòria conta que [[Democrit]] èra considerat un fòl perque se risiá de tot, e foguèt enviat cap a Ipocrates perque lo sonhe. Ipocrates diagnostiquèt que simplament avia una personalitat gaujosa. Dempuèi, Demòcrit foguèt conegut coma "lo filosof risolièr".


Totas las istòrias sus Ipocrates lo presentan pas de biais positiu. Una legenda, ditz qu'Ipocrates fugiguèt aprèp averincendiat un [[temple de suènh]] en Grècia. [[Soran d'Efès lo Jove|Soran d'Efès]], la font d'aquela istòria, indica qu'es lo temple de [[Cnidos]]. Mas, segles mai tard, lo gramatician grèc bizantin [[Joan Tzetzès]] escriguèt qu'Ipocrates incedièt son pròpi temple, lo [[Temple de Cos]], especulant que lo faguèt per mantenir un [[monopòli]] de la coneissença medicala. Aquel recit correspond gaire amb çò que se pensa tradicionalment de la personalitat d'Ipocrates. D'autres legendes contan la [[resurreccion]] que faguèt del nebot d'[[August]]; aquò foguèt celebrat amb l'ereccion d'una estatua d'Ipocrates e la creacion d'una catèdra en son onor a Roma. Se crei que fin finala la mèl d'un bornat situat sus sa tomba aviá poders de garison.

Las legendas sus Ipocrates se fan tanben sus sa genealogia, que remota del costat pairal dirèctament a Asclepi, e del costat mairal a [[Eracles]].

1. **Ipocrates II. "Lo paire de la medecina"*'<br />
2. [[Eraclides Escolapi|Eraclides]]<br />
4. [[Ipocrates I]].<br />
8. [[Gnosidic]]<br />
16. [[Nebre (mètge)|Nebre]]<br />
32. Sostrat III.<br />
64. Teodor II.<br />
128. Sostrat, II.<br />
256. [[Teodor I (Asclepi)|Teodor]]<br />
512. [[Cleomitades (mètge)|Cleomitades]]<br />
1024. [[Crisamis]]<br />
2048. Dardan<br />
4096. Sostat<br />
8192. Ipolòc<br />
16384. [[Podaliri]]<br />
32768. [[Asclepi]]

== Referéncias ==
<references/>

== Bibliografia ==
=== Generala ===
[[Fichièr:GreekReduction.jpg|thumb|.]]

*  Francis Adams, The Genuine Works of Hippocrates, 1891, ed:William Wood and Company [[Nòva York]]
*  Francis Adams, 1891 reed 1994, ed: Daniel C. Stevenson, Web Atomics © 1994–2000Works by Hippocrates [https://web.archive.org/web/20110106091330/http://classics.mit.edu/Browse/browse-Hippocrates.html].
*  Michael Boylan, Hippocrates, in Internet Encyclopedia of Philosophy, 2006 [http://www.iep.utm.edu/h/hippocra.htm].
*  Britannica Concise Encyclopedia, Soranus of Ephesus, 2006, ed:Encyclopædia Britannica, Inc.[https://web.archive.org/web/20071012184531/http://concise.britannica.com/ebc/article-9379121/Soranus-of-Ephesus].
* Encyclopedia Britannica, 1911, HIPPOCRATES, Encyclopedia Britannica, Inc.[https://web.archive.org/web/20110907082041/http://encyclopedia.jrank.org/HIG_HOR/HIPPOCRATES.html].
* Fielding H. Garrison, History of Medicine, 1966; ed: W.B. Saunders Company, [[Filadèlfia]]}}.
* AIa Fishchenko & SD Khimich; Modification of the Hippocratic cap-shaped bandage in Klin Khir; 1986
* Ann Ellis Hanson; Hippocrates: The "Greek Miracle" in Medicine; [https://web.archive.org/web/20070208071052/http://www.medicinaantiqua.org.uk/Medant/hippint.htm]; ed: Lee T. Pearcy, The Episcopal Academy, Merion, EUA
*  Internet Encyclopedia of Philosophy; Democritus; 2006; ed: The University of Tennessee at Martin[http://www.iep.utm.edu/d/democrit.htm].
*  P.G. Jani; Management of Haemorrhoids: A Personal Experience; 2005 in East and Central African journal of Surgery.
*  Helgi Örn Jóhannsson; Haemorrhoids: Aspects of Symptoms and Results after Surgery; 2005; Uppsala University;ISBN 91-554-6399-1.
*  W. H. S. Jones, Hippocrates Collected Works I; 1868; Cambridge Harvard University Press; [http://daedalus.umkc.edu/hippocrates/HippocratesLoeb1/page.ix.php]].
*  Alberto Jori; Medicina e medici nell'antica Grecia. Saggio sul 'Perì téchnes' ippocratico, ed:Il Mulino; Bolonha (Itàlia).
*  M. D. Kalopothakes; An essay on Hippocrates; 1857; ed:King and Baird Printers; [[Filadèlfia]][http://www.hti.umich.edu/cgi/t/text/pageviewer-idx?c=moa&cc=moa&idno=akk6471.0001.001&frm=frameset&view=image&seq=3].
*  Samuel & Vera Leff; From Witchcraft to World Health| first1; 1956|; ed: Camelot Press Ltd.; [[Londres]] e [[Southampton]]}}.
*  Francesco Lopez; Il pensiero olistico di Ippocrate. Percorsi di ragionamento e testimonianze. Vol. I, 2004; Edizioni Pubblisfera, Cosenza (Itàlia).
*  Charles V. Mann, Surgical Treatment of Haemorrhoids, 2002; Springer; ISBN 1852334967.
*  Ralph H. Major; Classic Descriptions of Disease, 1965; [[Springfield (Illinois)]].
*  Roberto Margotta; The Story of Medicine; 1968; ed:Golden Press; [[Nòva York]].
*  Félix Martí-Ibáñez; A Prelude to Medical History, 1961, ed:MD Publications, Inc., [[Nòva York]].
*  National Library of Medicine; Images from the History of Medicine; 2006; ed:National Institutes of Health[http://wwwihm.nlm.nih.gov/ihm/images/B/14/555.jpg].
*  National Library of Medicine; Objects of Art: Tree of Hippocrates; 2000; ed: National Institutes of Health [http://www.nlm.nih.gov/exhibition/tour/hippocrates.html].
* NCEPOD, Scoping our practice; 2004; ed: National Confidential Enquiry into Patient Outcome and Death, Londres; ISBN0953924933.
*  Sherwin B. Nuland, Doctors; 1988; Knopf; ISBN 0394551303.
*  Jody Robin Pinault; Hippocratic Lives and Legends; 1992; ed:Brill Academic publishers; [[Leiden]],[[Nòva York]], [[Colònia (Alemanya)|Colònia]]; ISBN 9004095748.
* [[Platon]], Protagoras; Internet Classics Archive: The University of Adelaide Library 2006 [http://classics.mit.edu/Plato/protagoras.html].
* [[Plini lo Vièlh]], [[Istòria naturala]], libre XXIX; trad :John Bostock. [http://www.perseus.tufts.edu/cgi-bin/ptext?lookup=Plin.+Nat.+29.2 Perseus program.].
* Project Hippocrates; 1995; ed;Center for Medical Robotics and Computer Assisted Surgery, Carnegie Mellon School of Computer Science; [http://www.cs.cmu.edu/afs/cs/project/mrcas/www/hippocrates.html].
* Ira M. Rutkow; Surgery: An Illustrated History; 1993; ed:Elsevier Science Health Science div; [[Londres]] e [[Southampton]]; ISBN 0801660785.
* Robert A. Schwartz, Gregory M. Richards, Supriya Goyal, Clubbing of the Nails; 2006; ed:WebMD {http://www.emedicine.com/derm/topic780.htm].
*  J. Shah; Endoscopy through the ages, 2002 in BJU International; ed: Academic Surgical Unit and Department of Urology, Imperial College School of Medicine, St. Mary's Hospital; Londres.
* Charles Singer & E. Ashworth Underwood; A Short History of Medicine; 1962; ed:Oxford University Press;[[Nòva York]] e [[Oxford]]
*  William Smith; Dictionary of Greek and Roman Biography and Mythology; 1870; ed:Little, Brown, and Company; [[Boston]][http://www.ancientlibrary.com/smith-bio/1590.html]

*  Wesley D. Smith, Hippocratic Tradition, 1979; ed; Cornell University Press, ISBN 0801412099

*  Wesley D.Smith; Hippocrates [http://www.britannica.com/EBchecked/topic/266627/Hippocrates Hippocrates in Encyclopaedia Britannica en linha]

=== Complementària ===
* Wesley D. Smith. [http://www.britannica.com/EBchecked/topic/266627/Hippocrates Hippocrates.] Article complet gratuït de l'Encyclopædia Britannica.
* Francis Adams (traductor) [1891] [https://web.archive.org/web/20110106091330/http://classics.mit.edu/Browse/browse-Hippocrates.html] òbras d'Ipocrates, 1994; ed:Daniel C. Stevenson, Web Atomics © 1994–2000; The Internet Classics Archive.
*  Alberto Jori, Medicina e medici nell'antica Grecia. Saggio sul 'Perì téchnes' ippocratico; 1996; ed;Il Mulino; Bolonha (Itàlia).
* M. D. Kalopothakes; An essay on Hippocrates; 1857, ed: King and Baird Printers; [[Filadèlfia]]; [http://www.hti.umich.edu/cgi/t/text/pageviewer-idx?c=moa&cc=moa&idno=akk6471.0001.001&frm=frameset&view=image&seq=3].
*  Francesco Lopez; Il pensiero olistico di Ippocrate. Percorsi di ragionamento e testimonianze. Vol. I; 2004, Edizioni Pubblisfera, Cosenza (Itàlia).
* [[Plini lo Vièlh]], [[Istòria naturala]]: Libre XXIX.*, trad  John Bostock. Tèxte original programa Perseus.
*  Wesley D. Smith, Hippocratic Tradition, ed: Cornell Univ Pr; 1979, ISBN 0801412099}}
* Primièras edicions imprimada de la Colleccion ipocratica sul web de la Bibliotèca Interuniversitària de Medecina de París (BIUM); estudis e tèxtes digitalizats per la BIUM (Bibliotèca interuniversitària de medecina e d'odontologia, París) vejatz la bibliotèca digital Medic@.

## Ligams extèrnes

* Òbras d'Ipòcrates sul site Medic@ (BIUM) 
*  A. E. Hanson, ''Hippocrates: The "Greek Miracle", in Medicine'' (Medecina Antica)